
Broj: 01-11-4196-7/25
Jablanica, 28.10.2025. godine

	



Na osnovu člana 70. i člana 64. stav 1.b) Zakona o javnim nabavkama (“Službeni glasnik BiH”, broj: 39/14, 59/22 i 50/24), člana 41. Statuta Općine Jablanica (“Službeni glasnik Općine Jablanica”, broj: 2/09, 8/16 i 2/20) i na osnovu Preporuke Komisije za javnu nabavku broj: 01-11-4196-5/25  od 28.10.2025. godine, Općinski načelnik d o n i o  j e

O D L U K U 
o izboru najpovoljnijeg ponuđača

Član 1.
[bookmark: _Hlk212411318][bookmark: _Hlk212411258]Prihvata se Preporuka Komisije za javne nabavke, broj: 01-11-4196-5/25  od 28.10.2025.  godine i ugovor za javnu nabavku – Otvoreni postupak 20/25 – Zamjena postojeće rasvjete sa novim energetski efikasnim sistemom rasvjete, da se dodijeli ponuđaču “IT ODJEL” d.o.o. MOSTAR – 550.678,05  KM, kao najbolje ocijenjenom ponuđaču.
	
Član 2.
Prijedlog ugovora o nabavci dostavit će se na potpis izabranom ponuđaču “IT ODJEL“ d.o.o. MOSTAR u zakonskom roku.

Član 3.
Za realizaciju ove Odluke zadužuje se Služba za lokalni ekonomski razvoj i investicije, finansije i trezor.
Član 4.
Оva Odluka objavit će se na web-stranici Općine Jablanica – www.jablanica.ba, istovremeno s upućivanjem ponuđačima koji su učestvovali u postupku javne nabavke, shodno članu 70. stav 6. Zakona o javnim nabavkama.


Оbrazloženje:
[bookmark: _Hlk212411691]Postupak javne nabavke pokrenut je Оdlukom o pokretanju postupka javne nabavke broj:        01-11-4196/25 od 22.08.2025. godine – Zamjena postojeće rasvjete sa novim energetski efikasnim sistemom rasvjete. Јavna nabavka је provedena putem otvorenog postupka broj: 20/25.
Broj obavještenja o nabavci sa portala javnih nabavki:   753-1-1-142-3-109/25
Ispravka za obavještenje o nabavci: 753-1-1-142-8-127/25

	Komisija je dana 14.10.2025. godine (utorak) sa početkom u 11:30 sati otvorila pristigle ponude za Otvoreni postupak 20/25 – Zamjena postojeće rasvjete sa novim energetski efikasnim sistemom rasvjete  i konstatovala da je blagovremeno pristiglo sedam  (7) ponuda.    

Naziv svih ponuđača, prema redoslijedu zaprimanja ponuda: 

	R.B.

	PONUĐAČ

	Datum i vrijeme prijema ponuda

	Ukupna cijena ponude ( sa PDV –om)
	Popust
(uračunat u ukupnu cijenu ponude sa
PDV-om)

	1.
	„SIDRAN LTD“ d.o.o. BUTMIR
	13.10.2025.
09.50 sati
	551.757,96 KM
	-

	2.
	„SES“ d.o.o. SARAJEVO
	13.10.2025.
14:18 sati
	536.737,50 KM
	-

	3.
	„IT ODJEL“ d.o.o. MOSTAR
	14.10.2025. 
08:37 sati
	550.678,05  KM
	-

	4.
	KONZORCIJ „UNIS TELEKOMUNIKACIJE“ d.d. MOSTAR i „DEMA'S“ d.o.o. MOSTAR
	14.10.2025.
08.52 sati
	550.929,60 KM
	-

	5.
	„NEXEN“ d.o.o. BANJA LUKA
	14.10.2025.
09:35 sati
	551.800,09 KM
	-

	6.
	KONZORCIJ „ELKO MARIĆ“ d.o.o. MOSTAR i „NEOS“ d.o.o. ZAGREB
	14.10.2025.
10:40 sati
	551.757,96 KM
	-

	7.
	KONZORCIJ „VERITAS ESCO“ d.o.o SPLIT i „MONTEH“ d.o.o NEUM
	14.10.2025. 
10.45 sati
	551.717,01 KM
	-



Nakon javnog otvaranja ponuda, Zapisnik o otvaranju ponuda potpisali su prisutni predstavnik ponuđača, članovi komisije i sekretar komisije.
Nije bilo primjedbi na postupak otvaranja ponuda.
Komisija je na zatvorenom sastanku izvršila kontrolu dokumentacije koju su ponuđači trebali dostaviti u svojim ponudama, a sve u skladu sa tenderskom dokumentacijom.


Pregledom dokumentacije ponuđača utvrđeno je slijedeće: 

PONUĐAČ – „SIDRAN LTD“ d.o.o. BUTMIR - Dokumentacija za učešće u postupku  nije dostavljena u skladu sa zahtjevima iz TD.
 U skladu sa tačkom 12. predmetne tenderske dokumentacije navedeno je da ukoliko ponudu dostavlja grupa ponuđača dužni su dostaviti - Sporazum za grupu ponuđača u kojem će biti naglašen nosilac posla i njegova ovlaštenja. 
Međutim, uvidom u ponudu ponuđača „SIDRAN LTD“ d.o.o. BUTMIR utvrđeno je da ista ne sadrži sporazum za grupu ponuđača u kojem će biti naglašen nosilac posla i njegova ovlaštenja, te je Komisija za javnu nabavku njegovu ponudu ocijenila kao nepravilnu, a sve u skladu sa članom 2. tačka l (3) Zakona o javnim nabavkama.

PONUĐAČ: „SES“ d.o.o. SARAJEVO – Dokumentacija za učešće u postupku  nije dostavljena u skladu sa zahtjevima iz TD, odnosno ponuđeni kotroler ne ispunjava tehničke zahtjeve. 
Ugovorni organ je u tehničkoj specifikaciji koja je sastavni dio predmetne TD tražio da ponuđači dostave kontroler sa podrškom za NB-IoT/LTE-M komunikacijske protokole i Bluetooth Mesh protokol, zbog toga što ovaj organ planira koristiti postojeću infrastrukturu telekom operatera (NB-IoT/LTE-M) bez potrebe za instalacijom dodatnih Zigbee gateway –a i samostalnog građenja Zigbee mesh mreže.
 Uvidom u ponudu navedenog ponuđača, Komisija je utvrdila da što se tiče kontrolera za pametno upravljanje rasvjetom, ponuđač je ponudio proizvod „Shanghai Shuncom AIOT Do LTD, SZ10-ZHAGA – Zigbee“, a prema službenoj tehničkoj specifikaciji proizvođača i dostavljenoj dokumentaciji, ovaj kontroler ne podržava NB-IoT/LTE –M komunikacijski protokol,  ne podržava Bluetooth Mesh protokol,  podržava samo Zigbee komunikacijski protokol. 
S obzirom da ponuda ne ispunjava zahtjeve u pogledu tehničke specifikacije koja je sastavni dio predmetne TD Komisija je ponudu „SES“ d.o.o. SARAJEVO ocijenila kao nepravilnu, a sve u skladu sa članom 2. l) tačka (3) Zakona o javnim nabavkama BiH.
 
	PONUĐAČ: „IT ODJEL“	 d.o.o. MOSTAR – Komisija konstatovala da ponuda u potpunosti ispunjava uslove koje je postavio ugovorni organ u predmetnoj tenderskoj dokumentaciji, kako u pogledu dokazivanja kvalifikovanosti, tako i u pogledu ispunjavanja zahtjeva iz tehničke specifikacije kao sastavnog dijela ove tenderske dokumentacije, te je ponuda ovog ponuđača ocijenjena kao prihvatljiva.
GRUPA PONUĐAČA: „UNIS TELEKOMUNIKACIJE“ d.d. MOSTAR i „DEMA'S“ d.o.o. MOSTAR – Dokumentacija za učešće u postupku  nije dostavljena u skladu sa zahtjevima iz TD, odnosno ponuđeni kontroler ne ispunjava tehničke zahtjeve. 
Ugovorni organ je u tehničkoj specifikaciji koja je sastavni dio predmetne TD tražio da ponuđači dostave kontroler sa podrškom za NB-IoT/LTE-M komunikacijske protokole i Bluetooth Mesh protokol, zbog toga što ovaj organ planira koristiti postojeću infrastrukturu telekom operatera (NB-IoT/LTE-M) bez potrebe za instalacijom dodatnih Zigbee gateway –a i samostalnog građenja Zigbee mesh mreže.
 Uvidom u ponudu navedenog ponuđača, Komisija je utvrdila da što se tiče kontrolera za pametno upravljanje rasvjetom, ponuđač je ponudio proizvod „Shanghai Shuncom AIOT Do LTD, SZ10-ZHAGA – Zigbee“, a prema službenoj tehničkoj specifikaciji proizvođača i dostavljenoj dokumentaciji, ovaj kontroler ne podržava NB-IoT/LTE –M komunikacijski protokol,  ne podržava Bluetooth Mesh protokol,  podržava samo Zigbee komunikacijski protokol. 
	S obzirom da ponuda ne ispunjava zahtjeve u pogledu tehničke specifikacije koja je sastavni dio predmetne TD Komisija je ponudu GRUPA PONUĐAČA: „UNIS TELEKOMUNIKACIJE“ d.d. MOSTAR i „DEMA'S“ d.o.o. MOSTAR ocijenila kao nepravilnu, a sve u skladu sa članom 2. l) tačka (3) Zakona o javnim nabavkama BiH.

PONUĐAČ: „NEXEN“ d.o.o. BANJA LUKA -  Dokumentacija za učešće u postupku  nije dostavljena u skladu sa zahtjevima iz TD, odnosno kontroler koji je ponudio ovaj ponuđač ne ispunjava tehničke zahtjeve. Komisija je uvidom u ponudu ponuđača „NEXEN“ d.o.o. BANJA LUKA konstatovala da ponuđeni kontroler ne podržava tražene NB-IoT/LTE –M i Bluetooth Mesh protokole, već samo Zigbee komunikacijski protokol, te samim tim ne ispunjava zahtjeve iz tehničke specifikacije koja je sastavni dio ove TD. Na osnovu navedenog, ova ponuda je ocijenjena kao nepravilna , a sve u skladu sa članom 2. l) tačka (3) Zakona o javnim nabavkama BiH.

	Dalje, Komisija konstatuje da je navedeni ponuđač u svojoj ponudi zaprimljenoj kod ovog organa dana 14.10.2025. godine u 09:35 sati na strani 100. krivo naveo da Z10-ZHAGA-Zigbee uređaj podržava komunikacijske kanale koji su traženi u ovoj TD (NB-IoT, LTE-M i Bluetooth Mesh), što znači netačno predstavljanje informacija koje su u suprotnosti sa službenom dokumentacijom proizvođača, te Komisija ovu ponudu odbacuje u skladu sa članom 68. Zakona o javnim nabavkama.

GRUPA PONUĐAČA: „ELKO MARIĆ“ d.o.o. MOSTAR i „NEOS“ d.o.o. ZAGREB – Dokumentacija za učešće u postupku nije dostavljena u skladu sa zahtjevima iz TD.
Ovom tenderskom dokumentacijom traženo je slijedeće:
- Pametni kontroler sa specifikacijama (NB-IoT/LTE-M, Bluetooth Mesh), senzor pokreta sa specifikacijama, brošure proizvođača za sve  komponente i tehničku dokumentaciju, bez kojih ovaj organ ne može utvrditi da li ponuđena oprema ispunjava tehničke zahtjeve, provjeriti usklađenost sa specifikacijama, ocijeniti kvalitet rješenja kao i izvršiti tehničku evaluaciju ponude.
 	 Uvidom u ovu ponudu, utvrđeno je da ponuđač nije specificirao konkretan pametni kontroler za upravljanje rasvjetom, kao ni konkretan senzor pokreta. 
Ponuđač je dostavio ponudu za rasvjetno tijelo (CEM CL2030 MAGNUM PLUS), ali nije ponudio kompletno rješejne kako je traženo ovom TD.
	Dalje, na strani 94. ponuđač spominje „Upravljanje rasvjetom jedinica (LCU)“ bez navođenja konkretnih uređaja, tehničkih specifikacija, proizvođača, brošura proizvođača, certifikata, odnosno bilo kakve dokumentacije koja bi omogućila ugovornom organu da provjeri ispunjavanje tehničkih zahtjeva. 
Tenderskom dokumentacijom traženo je slijedeće:
 Ponuđač je dužan uz ponudu dostaviti tehničke podatke o opremi i rješenjima koja nudi i to najmanje:
1. Tehničke karakteristike predložene opreme (svjetiljki, napajanja, sistema kontrole I pratećih komponenti), u formi kataloških listova, brošura ili drugih relevantnih dokumenata.
2. Opis ponuđenog rješenja, uključujući funkcionalne I tehničke, koje moraju biti u skladu sa zahtjevima iz tenderske dokumentacije.
3. Certifikate I ateste koji dokazuju usklađenost ponuđene opreme sa važećim standardima (CE, RoHS, ENEC, IP/IK zaštita I dr.).
4. Uputstva za instalaciju I održavanje opreme (ako su dostupna).

 Uvidom u ponudu Komisija je utvrdila da ponuđač nije specificirao proizvođača niti model kontrolera i senzora pokreta, što onemogućava Komisiji da izvrši provjeru ispunjenosti tehničkih specifikacija. Dalje, ponuđač nije dostavio datasheet/brošure proizvođača za kontroler i senzor, kako je to zahtijevano tačkom 14.1 predmetne tenderske dokumentacije. Također, ponuđač nije dostavio certifikate (CE, RoHS, ENEC, IP/IK) za kontroler i senzor. Zbog nedostatka tehničke dokumentacije, Komisija ne može utvrditi da li ponuđeni kontroler podržava NB-IoT/LTE-M komunikaciju, Bluetooth Mesh protokol, GPS lokaciju i DALI-2/D4i standard. 
	S obzirom na naprijed navedeno, a u skladu sa članom 2. l) tačka (3) Zakona o javnim nabavkama BiH, Komisija je ponudu GRUPA PONUĐAČA „ELKO MARIĆ“ d.o.o MOSTAR i „NEOS“ d.o.o. ZAGREB ocijenila kao nepravilnu.

KONZORCIJ „VERITAS ESCO“ d.o.o SPLIT i „MONTEH“ d.o.o NEUM  - Dokumentacija za učešće u postupku  nije dostavljena u skladu sa zahtjevima iz TD.
 	Tenderskom dokumentacijom traženi su certifikati koji  potvrđuju usklađenost standardima, kvalitet proizvoda i sigurnost opreme. 
	Ponuđač KONZORCIJ „VERITAS ESCO“ d.o.o SPLIT i „MONTEH“ d.o.o NEUM navedene certifikate za kontroler i senzor pokreta nije dostavio, također  ni izjavu o garanciji za pametne kontrolere od 7 godina kako je traženo predmetnom TD, te je njegova ponuda ocijenjena kao nepravilna , a sve u skladu sa članom 2. l) tačka (3) Zakona o javnim nabavkama BiH.
U skladu sa tačkom 14.1 ove tenderske dokumentacije zahtijevala dostavljanje tehničkih karakteristika predložene opreme u formi kataloških listova, brošura ili drugih relevantnih dokumenata, te certifikate i ateste koji dokazuju usklađenost ponuđene opreme sa važećim standardima (CE, RoHS, ENEC, IP/IK zaštita i dr.). Ponuđač je umjesto originalnih kataloga i brošura proizvođača dostavio samo "Izjavu - Tehnički list ponuđenih svjetiljki" (dokument 2025-10001) str. 151 i "Izjavu - Tehnički list ponuđenih senzora" (dokument 2025-10002) str. 153. izdane od strane DTX Technologies d.o.o. Zagreb. Za kontroler nije dostavljena nikakva tehnička dokumentacija, osim što se kontroler tipa SN-T1Z spominje u dokumentu naslovljenom kao "svjetiljke", što dodatno ukazuje na nekonzistentnost i nedostatak jasnoće u tehničkoj dokumentaciji.
Dalje, ponuđač nije dostavio niti jedan certifikat (CE, RoHS, ENEC, IP/IK) za kontroler i senzor, što je eksplicitno traženo tačkom 14.1 tenderske dokumentacije. Također, ponuđač nudi garanciju od 5 godina, dok se predmetnom  tenderskom dokumentacijom  tražilo minimalno 7 godina garancije za ponuđenu opremu. 
Na osnovu naprijed navedenog, ova ponuda je ocijenjena kao nepravilna , a sve u skladu sa članom 2. l) tačka (3) Zakona o javnim nabavkama BiH.
Nakon  izvršene ocjene ponuda ponuđača koji su dostavili kompletnu ponudu u skladu sa predmetnom TD,  Komisija je rangirala prihvatljive ponude u skladu sa kriterijem definisanim u tački 21. TD - najniža cijena tehnički prihvatljive ponude:

	
R.B.

	  
PONUĐAČ

	NAJNIŽA CIJENA TEHNIČKI 
PRIHVATLJIVE PONUDE

	1.
	„IT ODJEL“ d.o.o. MOSTAR
	550.678,05  KM 



         Tenderskom dokumentacijom ugovorni organ predvidio je održavanje e-Aukcije za predmetni postupak. S obzirom da je nakon  kontrole dokumentacije koju su ponuđači trebali dostaviti u svojim  ponudama ostala samo jedna prihvatljiva ponuda e-Aukcija se ne može zakazati u skladu sa članom 4. stav 2. Pravilnika o uslovima i načinu korištenja e-Aukcije („Službeni glasnik BiH“, broj: 80/23),  predmetni postupak će se okončati u skladu sa članom 69. Zakona o javnim nabavkama BiH.
Na osnovu provedene procedure javne nabavke i ocjene kvalificiranih ponuđača, ponuđenih uslova, cijena, te priložene dokumentacije i primijenjenih kriterija koje je ugovorni organ odredio u tenderskoj dokumentaciji, Komisija je jednoglasno utvrdila da je najnižu cijenu tehnički zadovoljavajuće ponude ponudio ponuđač „IT ODJEL“ d.o.o. MOSTAR – 550.678,05 KM.
[bookmark: _Hlk212483791]Komisija za javnu nabavku dostavila је Općinskom načelniku, dana 28.10.2025. godine Izvještaj o radu  broj: 01-11-4196-6/25 od 28.10.2025. godine, Zapisnik o pregledu i ocjeni ponuda broj: 01-11-4196-4/25 od 28.10.2025. godine i Preporuku o izboru najpovoljnijeg ponuđača broj: 01-11-4196-5/25 od 28.10.2025. godine, u postupku javne nabavke – Zamjena postojeće rasvjete sa novim energetski efikasnim sistemom rasvjete. 
U postupku donošenja ove Odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača tе оcjenu prispjelih ponuda, shodno kriterijima iz tenderske dokumentacije. U postupku ocjene provedenog postupka, Općinski načelnik nije utvrdio razloge, nepravilnosti niti propuste u radu, koji bi eventualno bili osnov za neprihvatanje Preporuke Komisije za javnu nabavku. Naime, u postupku je оcijenjeno dа је Komisija u svemu pravilno postupila te da је izbor najpovoljnijeg ponuđača izvršen u skladu sa Zakonom o javnim nabavkama, podzakonskim aktima, internim aktima i tenderskom dokumentacijom.
 
Uvidom u priloženu dokumentaciju, nesporno je da је izabrani ponuđač najbolje ocijenjen jer je ponudio najnižu cijenu tehnički zadovoljavajuće ponude – član 64. stav 1.b) Zakona o javnim nabavkama – dodjela ugovora na osnovu kriterija – najniža cijena.

Prijedlog ugovora o nabavci dostavit će se na potpis izabranom ponuđaču “IT ODJEL“ d.o.o. MOSTAR, u zakonskom roku.

Оva Odluka objavit će se na web-stranici Općine Jablanica – www.jablanica.ba, istovremeno s upućivanjem ponuđačima koji su učestvovali u postupku javne nabavke.

Iz naprijed navedenih razloga, оdlučeno je kao u dispozitivu.

POUKA O PRAVNOM LIJEKU:
Protiv оve Odluke može sе izjaviti žalba, najkasnije u roku od deset (10) dana оd dana prijema ove Odluke.

Dostaviti:			          OPĆINSKI NAČELNIK				    Emir Muratović	  
1. Ponuđač x7		                    
2. Služba za LER i investicije, finansije i trezor
3. a.a

